Som i resten av landet er kampen om dagligvarekundene også i Narvik stor.
NorgesGruppen har en relativt liten del av dette markedet, og ønsker å legge til rette for at Narvik skal få et fullgodt lavpristilbud i denne delen av byen, og med dette forhåpentligvis også bidra til mindre handelslekkasje til Sverige.
Det foregår allerede en voldsom økning i aktivitetsnivået nord for Narvik. Ungdomsskole, industrietableringer, sykehus, forsamlingshus, padelhall, crossfit-senter og buldrehall er noe av det som har kommet eller i ferd med å etablere seg her.
Vi mener også at det ikke er en politisk oppgave å regulere hvem som ønsker å etablere næring i Narvik. At en aktør som NorgesGruppen ønsker å satse i Narvik mener vi at er et signal på at eksterne aktører tror på vekst i kommunen.